Ѡ́бразъ же се́й хрс̑то́въ: занѐ и хрс̑то́съ ѿ єдиноплеме́нныхъ іудє́й зави́ствуемь быва́етъ, и ѿ ученика̀ на три́десяти сре́бреницѣхъ продае́тся, и во мра́чный и те́мный ро́въ, гро́бъ, заключа́ется, и ѿту́ду самовла́стнѡ восторгну́вся, ца́рствуетъ надъ̑ єгѵ́птомъ: я́вѣ на вся́кій грѣ́хъ, и до конца̀ сего̀ побѣжда́етъ, мі́ромъ же всѣ́мъ ѡблада́етъ, и человѣколю́бнѡ искупу́етъ на́съ та́инственнымъ пшеницода́тельствомъ, я́кѡ са́мъ себѐ за на́съ да́вый, и я́кѡ пита́етъ на́съ небе́снымъ хлѣ́бомъ, свое́ю живоно́сною пло́тію